section_heading: Pročišćavanje dimnog plina
paragraph_text: U postrojenju za odsumporavanje dimni se plin čisti od prekomjernog sadržaja sumporovog dioksida SO<sub>2</sub>. Postupak odsumporavanja temelji se na mokrom postupku apsorpcije, koji upotrebljava mljeveni vapnenac. Kao konačni proizvod dobiva se gips, koji služi u cementnoj i građevinskoj industriji. Postrojenje je konstruirano tako da može pročistiti dimne plinove od 700 do 3300 mg/m<sup>3</sup> SO<sub>2</sub> (odnosno ugljen s 0,3 do 1,4% sumpora).